มหาวิทยาลัยแคลิฟอร์เนีย ลอสแอนเจลิส

เว็บย่อ
UCLA
| --- | --- |

ชื่อเดิม: มหาวิทยาลัยแคลิฟอร์เนีย วิทยาเขตใต้ (ค.ศ. 1919–1927) มหาวิทยาลัยแคลิฟอร์เนีย ที่ลอสแอนเจลิส (ค.ศ. 1927–1958)
คติพจน์: Fiat lux (ละติน)
คติพจน์อังกฤษ: Let there be light (จงให้มีความสว่าง)
ประเภท: มหาวิทยาลัยรัฐ
สถาปนา: ค.ศ. 1882/1919 (เป็นวิทยาเขตที่สองในระบบ UC)
ทุนทรัพย์: US $2.59 พันล้าน
อธิการบดี: จีน ดี. บล็อก
ผู้เป็นประธาน: สก๊อต แอล. วอก
อาจารย์: 4,016
ผู้ศึกษา: 45,742 (ฤดูใบไม้ร่วง ค.ศ. 2019)
ปริญญาตรี: 31,543 (ฤดูใบไม้ร่วง ค.ศ. 2019)
บัณฑิตศึกษา: 12,828 (ฤดูใบไม้ร่วง ค.ศ. 2019)
ผู้ศึกษาอื่น: 1,371 (ฤดูใบไม้ร่วง ค.ศ. 2019)
ที่ตั้ง: ลอสแอนเจลิส, แคลิฟอร์เนีย, สหรัฐ 34°04′20.00″N 118°26′38.75″W﻿ / ﻿34.0722222°N 118.4440972°W﻿ / 34.0722222; -118.4440972
วิทยาเขต: เมือง  1.7 กม.2
ผู้ได้รับรางวัลโนเบล: 24
หนังสือพิมพ์: Daily Bruin (บรูนส์รายวัน)
สี:   สีฟ้ายูซีแอลเอ    California Gold
ฉายา: UCLA Bruins บรูนส์
เครือข่าย: สมาพันธ์มหาวิทยาลัยอเมริกัน สมาคมมหาวิทยาลัยภาคพื้นแปซิฟิก Pacific-12 มหาวิทยาลัยแคลิฟอร์เนีย
มาสคอต: โจและโจเซฟีน บรูนส์
เว็บไซต์: ucla.edu

มหาวิทยาลัยแคลิฟอร์เนีย ลอสแอนเจลิส (ยูซีแอลเอ หรือ UCLA) เป็นมหาวิทยาลัยรัฐที่ทำการวิจัยตั้งอยู่ในเขตเวสต์วูต ของมหานครลอสแอนเจลิส แคลิฟอร์เนีย สหรัฐอเมริกา มหาวิทยาลัยนี้เป็นมหาวิทยาลัยที่เก่าแก่ที่สุดเป็นอันดับสองในระบบมหาวิทยาลัยแคลิฟอร์เนีย ยูซีแอลเอเป็นส่วนหนึ่งของการให้การศึกษาเป็นระบบของรัฐบาลและถือเป็นมหาวิทยาลัยระบบไอวีลีกของรัฐบาล ได้รับการยอมรับว่าเป็นมหาวิทยาลัยรัฐที่ดีที่สุดในสหรัฐอเมริกา และเป็นหนึ่งในมหาวิทยาลัยระดับชั้นนำของโลก มหาวิทยาลัยเปิดสอนให้แก่นักเรียนในระดับปริญญาตรีและบัณฑิตศึกษาจำนวนกว่า 337 หลักสูตรในสาขาวิชาที่หลากหลาย มหาวิทยาลัยยูซีแอลเอยังเป็นมหาวิทยาลัยที่มีนักศึกษามากที่สุดในรัฐแคลิฟอร์เนีย โดยมีจำนวนนักศึกษาในระดับปริญญาตรีกว่า 28,000 คนและระดับบัณฑิตศึกษาอีกกว่า 12,000 คน ทั้งนี้ยังเป็นมหาวิทยาลัยที่มีนักเรียนสมัครเข้าศึกษามากที่สุดในสหรัฐอเมริกา
สำหรับการจัดระบบการเรียนการสอนนั้น มีการแบ่งเป็นวิทยาลัยสำหรับการศึกษาในระดับปริญญาตรี 5 วิทยาลัย วิทยาลัยวิชาชีพสำหรับบัณฑิตศึกษา 7 วิทยาลัย และโรงเรียนแพทย์และวิทยาศาสตร์สุขภาพอีก 4 โรงเรียน วิทยาลัยก่อนบัณฑิตศึกษาได้แก่วิทยาลัยวิทยาศาสตร์และอักษรศาสตร์ โรงเรียนวิศวกรรมศาสตร์และวิทยาศาสตร์ประยุกต์เฮนรี ซามูเอลี โรงเรียนศิลปกรรมศาสตร์และสถาปัตยกรรมศาสตร์ โรงเรียนการละคร ภาพยนตร์ และโทรทัศน์ และโรงเรียนการพยาบาล ผู้ได้รับรางวัลโนเบล 24 คน Fields Medal 3 คน และผู้ได้รับรางวัลทัวริง 5 คน มีความเกี่ยวกับกับมหาวิทยาลัยในฐานะคณาจารย์ นักวิจัย และศิษย์เก่า สำหรับคณาจารย์ปัจจุบัน คณาจารย์ 51 ท่านถูกเลือกเป็นสมาชิกของวิทยาลัยวิทยาศาสตร์ระดับประเทศของสหรัฐอเมริกา (United States National Academy of Sciences) 22 ท่านเป็นสมาชิกวิศวกรรมศาสตร์ระดับประเทศของสหรัฐอเมริกา (National Academy of Engineering) 37 ท่านเป็นสมาชิกของสถาบันแพทยศาสตร์ของสหรัฐอเมริกา (Institute of Medicine) และ 120 ท่านเป็นสมาชิกของวิทยาลัยวิทยาศาสตร์และอักษรศาสตร์อเมริกัน (American Academy of Arts and Sciences) มหาวิทยาลัยได้รับเลือกเป็นสมาชิกของสมาพันธ์มหาวิทยาลัยอเมริกัน (Association of American Universities) ในปี ค.ศ. 1974
นักกีฬามหาวิทยาลัยของยูซีแอลเอได้เข้าร่วมการแข่งขันกับต่างสถาบัน โดยใช้ชื่อบรูนส์ยูซีแอลเอในการแข่งขัน Pacific-12 Conference บรูนส์ได้ชิงชนะเลิศรายการระดับประเทศกว่า 129 รายการซึ่งร่วมถึงรายการ National Collegiate Athletic Association 118 รายการ นักกีฬามหาวิทยาลัยของยูซีแอลเอได้รับเหรียญรางวัลโอลิมปิก 251 เหรียญ: ทอง 126 เงิน 65 และทองแดง 60 บรูนส์ได้แข่งขันในกีฬาโอลิมปิกทุกครั้งตั้งแต่ปี ค.ศ. 1920 โดยมีข้อยกเว้นแค่หนึ่งปี (ค.ศ. 1924) และได้เหรียญทองอย่างน้อยหนึ่งเหรียญทุก ๆ ครั้งให้กับสหรัฐอเมริกาตั้งแต่ปี ค.ศ. 1932